**ΚΟΙΝΗ ΑΝΑΚΟΙΝΩΣΗ**

**Υπογραφή Πρωτοκόλλου Συνεργασίας μεταξύ της Αρχής Δημόσιας Εποπτείας Ελεγκτικού Επαγγέλματος και της Υπηρεσίας Ελέγχου Ασφαλιστικών Εταιρειών**

Η Αρχή Δημόσιας Εποπτείας Ελεγκτικού Επαγγέλματος («ΑΔΕΕλΕπ») και η Υπηρεσία Ελέγχου Ασφαλιστικών Εταιρειών («ΥΕΑΕ») έχουν υπογράψει Πρωτόκολλο Συνεργασίας στις 6/11/2018.

Το Πρωτόκολλο Συνεργασίας υπεγράφη από την Πρόεδρο της ΑΔΕΕλΕπ κα. Ρέα Γεωργίου και την Έφορο Ασφαλίσεων κα. Βικτώρια Νάταρ.

Με το εν λόγω Πρωτόκολλο καθορίζεται το πλαίσιο και οι διαδικασίες στενής συνεργασίας μεταξύ των δύο Εποπτικών Αρχών, με σκοπό τη διευκόλυνση ανταλλαγής πληροφοριών και γενικότερα την παροχή αμοιβαίας συνδρομής για την αποτελεσματικότερη άσκηση των αρμοδιοτήτων τους και την επίτευξη των στόχων τους. .

Βάσει του Πρωτοκόλλου Συνεργασίας, οι δύο Εποπτικές Αρχές συνεργάζονται μεταξύ τους για την ενίσχυση της αποτελεσματικότητας της εποπτείας και για την ομοιόμορφη αντιμετώπιση θεμάτων και παραβάσεων της κείμενης νομοθεσίας όπου υπάρχει κοινό αντικείμενο, διασφαλίζοντας με αυτόν τον τρόπο τη συμμόρφωση με τις αντίστοιχες νομοθεσίες τους.

**Λευκωσία, 07 Νοεμβρίου 2018**